## PREKIŲ IR PASLAUGŲ TECHNINĖ SPECIFIKACIJA

**PIRKIMO OBJEKTO APRAŠYMAS**

## SĄVOKOS

**Užsakovas** –AB „LTG Infra“

**Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovassudaro Sutartį.

**Prekės** – Lokomotyvų saugos sistema (toliau - LSS).

**Paslaugos** – LSS sistemos projektavimas, montavimas, bei apmokymo paslaugos.

**Sutartis** – Sutartis, sudaroma tarp Tiekėjo ir Užsakovo dėl Pirkimo objekto.

## PIRKIMO OBJEKTAS

* 1. Kelio mašinos Lokomotyvų saugos sistemos įsigijimas (toliau – **Pirkimo objektas**).
  2. Pirkimo objektas neskaidomas į dalis.
  3. Perkamų prekių grupės nurodytos lentelėje:

|  |  |  |
| --- | --- | --- |
| **Eil. Nr.** | **PREKIŲ GRUPĖS / PORGUPIO PAVADINIMAS** | **Kiekis** |
| 1. | Lokomotyvų saugos sistema ir LSS sistemos projektavimas, montavimas, bei apmokymo paslaugos | 1 kompl. |

## REIKALAVIMAI PIRKIMO OBJEKTUI

* 1. **LSS funkcinės savybės:**
     1. riedmens greičio ir koordinačių nustatymas pagal gaunamą informaciją iš palydovinės navigacijos sistemų, greičio ir kelio daviklių;
     2. leidžiamo greičio reikšmės ir ribos formavimas naudojant automatinę lokomotyvų signalizaciją (toliau - ALS), elektroninį žemėlapį;
     3. eismo saugai užtikrinti reikalingos vizualinės ir / arba garsinės informacijos pateikimas riedmens įgulai (mašinistui ir / arba jo padėjėjui) realiu laiku;
     4. riedmens judėjimo automatinio stabdymo užtikrinimas esant momentiniam faktiniam greičiui didesniam už leistiną esamame ruože greitį;
     5. draudžiamojo šviesoforo ar kito signalizacijos įrenginio signalo pravažiavimo galimybės eliminavimas;
     6. nesankcionuoto riedmens judėjimo (nuriedėjimo) eliminavimas;
     7. mašinisto budrumo kontrolės vykdymas;
     8. riedmens judėjimo parametrų registravimas į išimamą duomenų kaupiklį;
     9. turi būti užtikrintas saugus riedmens valdymas iš mašinistų kabinų A ir B pagal važiavimo kryptį (dviejų kabinų konfigūracija);
     10. LSS turi patikimai veikti geležinkelių linijose su įdiegtais ALS įrenginiais, kuriuose signalo kodavimo dažniai 25 Hz, 50 Hz ir 75 Hz;
     11. ALS signalų srovės stiprumo ribos bėgiuose:

1,4 A – 25 A kintamos srovės elektrifikuotuose ruožuose;

1,2 A – 25 A kintamos srovės neelektrifikuotuose ruožuose.

* + 1. ALS signalų parametrai atitinka nurodytus šios techninės specifikacijos 2 lentelėje;
    2. traukos srovės harmonikų reikšmės atitinka nurodytoms šios techninės specifikacijos 3 lentelėje.

1. lentelė.

|  |  |
| --- | --- |
| ALS signalų parametrai | |
| Žiburys (siunčiamas kodas) | Impulsų ir intervalų trukmė, s |
| KPTŠ-5  Žalias    Geltonas    Raudonas ir geltonas | A diagram of a diagram  AI-generated content may be incorrect. |
| KPTŠ-7  Žalias    Geltonas    Raudonas ir geltonas | A diagram of a diagram  AI-generated content may be incorrect. |
| Apsaugos (ARG) | 1  ,  2  0  ,  4  1  ,  6 |

1. lentelė.

|  |  |  |  |
| --- | --- | --- | --- |
| Traukos srovės harmonikų reikšmės | | | |
| Elektros maitinimo sistema | Signalo srovės vidutinis dažnis, Hz | Dažnio juosta, Hz | Srovės harmonikos efektyvi reikšmė, esant nepertraukiamam  poveikiui (daugiau kaip 0,3 s), A,  ne didesnė kaip |
| 25 kV, 50 Hz | 25 | 21-29  15-21 29-35 | 1,0  4,1 4,1 |
| 75 | 65-85 | 1,0 |

* 1. **LSS turi užtikrinti:**
     1. ne mažiau kaip dviejų iš trijų vienas po kito gaunamų to paties kodo kodinių signalų atpažinimą;
     2. automatiniu arba rankiniu būdu ALS signalo dažnio parinkimą;
     3. funkcionavimą tiek koduojamuose geležinkelio linijų ruožuose, tiek nekoduojamuose. Perėjimas iš koduojamų ruožų į nekoduojamų ruožų signalus gali būti automatinis arba atliekamas rankiniu būdu, o perėjimas iš nekoduojamų į koduojamus ruožų signalus (atsiradus ALS signalams) – tik automatinis;
     4. atitinkančio priimamą kodinį signalą lokomotyvo šviesoforo signalo įjungimą;
     5. lokomotyvo šviesoforo balto žiburio įjungimą pradingus kodiniams signalams arba gavus neatpažįstamą signalą, jeigu prieš tai buvo gautas Žalias arba Geltonas kodinis signalas;
     6. lokomotyvo šviesoforo raudono žiburio įjungimą pradingus kodiniams signalams arba gavus neatpažįstamą signalą, jeigu prieš tai buvo gautas Raudonas ir Geltonas kodinis signalas;
     7. trumpalaikio garso signalo įjungimą pasikeitus lokomotyvo šviesoforo rodmenims;
     8. nuolatinę 20 km/h greičio viršijimo kontrolę, kai šviečia lokomotyvo šviesoforo raudonas žiburys;
     9. nuolatinę greičio viršijimo kontrolę, kai šviečia lokomotyvo šviesoforo raudonas ir geltonas žiburys;
     10. atitinkamo lokomotyvo šviesoforo rodmens pakeitimą, praėjus kodinio signalo trijų periodų sekos (5–6 sekundžių) delsos laikui, kai pasikeičia gaunamas kodinis signalas arba jis dingsta;
     11. riedmens leistino greičio viršijimo kontrolę pagal gaunamus ALS kodinius signalus. Viršijus leistiną greitį pagal atitinkamą ALS kodinį signalą ir per 7 sekundes nesiėmus veiksmų mažinti riedmens greičio iki leistino, turi įsijungti riedmens stabdžiai;
     12. leistino greičio nustatymą, atsižvelgiant į konstrukcinį ir leistiną geležinkelių infrastruktūros valdytojo nustatytą važiavimo greitį stočių ir tarpstočių keliais;
     13. leistino greičio nustatymą, atsižvelgiant į lokomotyvo šviesoforo signalų reikšmes:
         1. žalias žiburys (Žalias kodinis signalas) važiuojant koduojamais ruožais / baltas žiburys važiuojant nekoduojamais ruožais – didžiausias geležinkelių infrastruktūros valdytojo nustatytas greitis stočių ir tarpstočių keliais atitinkamo tipo riedmenims;
         2. baltas žiburys važiuojant koduojamais ruožais – greitis ne didesnis kaip 60 km/h;
         3. geltonas žiburys (Geltonas kodinis signalas) – greitis nustatomas geležinkelių infrastruktūros valdytojo, atsižvelgiant į kelio charakteristikas, pvz., į nustatytą greitį per iešmus;
         4. raudonas ir geltonas žiburys (Raudonas ir Geltonas kodinis signalas) – greitis nustatomas geležinkelių infrastruktūros valdytojo, atsižvelgiant į kelio ir riedmenų charakteristikas, tačiau ne didesnis kaip 80 km/h;
         5. raudonas žiburys – greitis ne didesnis kaip 20 km/h;
     14. galimybę mašinistui lokomotyvo šviesoforo reikšmę „raudonas žiburys“ pakeisti reikšme „baltas žiburys“, o pradingus kodiniam signalui arba gavus neatpažįstamą signalą, baltas žiburys turi įsijungti automatiškai;
     15. garsinės signalizacijos įjungimą riedmeniui viršijus leistiną greitį, o per 7 sekundes nesiėmus veiksmų mažinti riedmens greičio iki leistino, turi įsijungti riedmens stabdžiai;
     16. nesankcionuotai važiuojančio (savaime pajudėjusio) riedmens automatinį stabdymą;
     17. išankstinį mašinisto perspėjimą, riedmeniui pasiekus greitį, artimą maksimaliam leistinam;
     18. galimybę įrašyti geležinkelio kelių, kuriais planuojama važinėti, duomenis (geležinkelio kelio numerį, šviesoforų ordinates, leistiną greitį ir kt.). Pagal tai, kokie duomenys saugomi LSS atmintyje, sudaryti riedmenų stabdymo kreives, o riedmeniui viršijus nustatytą leistiną greitį ar stabdymo kreivėse leistiną greitį, įjungti riedmens stabdžius;
     19. nuolatinį mašinisto budrumo tikrinimą tam tikru periodiškumu pagal gaunamus ALS kodinius signalus (lokomotyvo šviesoforo rodmenis), kai riedmens greitis yra 10 km/h ir didesnis;
     20. jeigu riedmenyje neįdiegta automatinė mašinisto budrumo kontrolės funkcija, mašinisto budrumo žalias tikrinimą periodiškumu:
         1. žiburys važiuojant koduojamais ruožais / baltas žiburys važiuojant nekoduojamais ruožais arba baltas žiburys važiuojant koduojamais ruožais pradingus kodiniams signalams arba gavus neatpažįstamą signalą – ne retesniu kaip 60–90 sekundžių;
         2. geltonas žiburys – ne retesniu kaip 60–90 sekundžių važiuojant iki 80 km/h greičiu ir ne retesniu kaip 30–40 sekundžių, važiuojant didesniu greičiu;
         3. raudonas ir geltonas žiburys – ne retesniu kaip 30–40 sekundžių;
         4. raudonas ir geltonas žiburys važiuojant stoties keliais – ne retesniu kaip 15–20 sekundžių.
     21. pagrindinės informacijos registravimą ir išsaugojimą;
     22. mašinisto identifikavimo duomenų;
     23. datos (metai, mėnuo, diena);
     24. faktinio laiko;
     25. traukinio numerio;
     26. riedmens numerio;
     27. riedmens tipo;
     28. sąstato ilgio (ašių skaičiumi);
     29. sąstato ilgio (sutartiniais vagonais);
     30. sąstato svorio (tonomis);
     31. riedmens buvimo vietos geležinkelio ordinatės;
     32. kelio numerio;
     33. važiavimo krypties;
     34. nuvažiuoto kelio;
     35. leistino greičio;
     36. faktinio greičio;
     37. lokomotyvo šviesoforo signalo rodmenų;
     38. veikimo režimo (traukinio/manevrų/sudvejintos traukos);
     39. oro slėgio stabdžių vamzdyne (stabdžių cilindruose);
     40. EOV elektros maitinimo buvimo;
     41. EOV raktų padėties;
     42. mašinisto valdiklio būsenos;
     43. telemechaninės mašinisto budrumo kontrolės sistemos įjungimo;
     44. mašinisto budrumo patikros periodiškumo;
     45. mašinisto atliktų veiksmų ir LSS įrangos būsenos pasikeitimo (lokomotyvo šviesoforo rodmenų pasikeitimo, garsinių įspėjimo priemonių panaudojimo ir kt.) ordinačių.
     46. LSS sąsajos kalba –lietuvių, anglų kalbomis.
     47. Galimybė ateityje atlikti sistemos praplėtimą dėl saugaus duomenų priėmimo ir perdavimo GSM-R radijo kanalu.
  2. **Funkcijų vykdymui užtikrinti kartu su LSS turi būti pateikti šie priežiūros įrenginiai:**
     1. informacijos iš duomenų kaupiklio nuskaitymo ir dešifravimo įranga (1 vnt.);
     2. programinė įranga riedmens valdymo duomenų analizei (1 darbo vieta);
     3. įrenginių veikimo atstatymo avarinės atsargos komplektas (1 komplektas).
  3. **Techniniai reikalavimai**

|  |  |  |
| --- | --- | --- |
| **Eil. Nr.** | **Techniniai ir funkciniai reikalavimai** | **Dydis, sąlyga** |
| 1. **LSS komplektacija** | | | |
| 1.1. | Mašinisto displėjus | skystųjų kristalų antivandalinis vaizduoklis su jutikliniu valdymu (po vieną displėjų kiekvienoje mašinisto kabinoje); |
| 1.2. | Registracijos blokas | turi užtikrinti riedmens judėjimo parametrų, mašinisto veiksmų ir diagnostikos duomenų įrašymą į išimamą duomenų kaupiklį ir į vidinę nuo maitinimo nepriklausančią atmintį (po vieną registracijos bloką kiekvienoje mašinisto kabinoje); |
| 1.3. | Judėjimo parametrų duomenų kaupiklis | mašinisto veiksmų ir diagnostikos duomenų registravimui; |
| 1.4. | Budrumo mygtukai | po du mygtukus kiekvienoje mašinisto kabinoje |
| 1.5. | Maitinimo blokai | keičiantys riedmens borto tinklo įėjimo įtampą į išėjimo įtampą, kuria maitinamos LSS sudedamosios dalys, elektros pneumatinė įranga, diskretinių signalų priėmimo schemos; |
| 1.6. | Slėgio davikliai | skirti matuoti slėgį stabdžių cilindruose (vienas daviklis), stabdymo magistralėje (vienas daviklis), maitinimo magistralėje (vienas daviklis); |
| 1.7. | Kelio ir greičio daviklis arba posūkio kampo daviklis | skirtas nustatyti važiavimo greitį ir nuvažiuotą kelią, tvirtinamas ant riedmens ašidėžės, įrengiama 2 vnt.; |
| 1.8. | ALS signalų priėmimo ritės | skirtos priimti ALS kodo signalus (įrengiama po dvi  rites kiekviename riedmens gale po kėbulu, virš bėgio  galvutės). |
| 1.9. | EOV - elektros oro vožtuvas | skirtas automatinio stabdymo funkcijos užtikrinimui; |

* 1. **LSS projektavimas, montavimas ir personalo mokymai:**
     1. Tiekėjas privalo būti LSS programinio kodo gamintojas ir valdytojas, o pats kodas privalo būti sukurtas, vadovaujantis saugaus programavimo principais.
     2. LSS turi turėti galimybę atnaujinti programinę įrangą;
     3. gaubtų ir įrenginių korpusų apsauga ne žemesnės nei IP54 klasės mašinisto kabinoje ir ne žemesnės nei IP56 klasės jos išorėje;
     4. saugai svarbių elementų apsauga nuo nesankcionuotos prieigos (plombavimas);
     5. apsauga nuo vibracijų turi atitikti EN 50155 arba lygiaverčių standartų reikalavimus;
     6. LSS elektromagnetinės emisijos lygis ir atsparumas trikdžiams pagal EN 50121-4AC arba lygiaverčių standartų reikalavimus;
     7. LSS elektromagnetinis suderinamumas, jai veikiant riedmenyse, pagal EN 50121-3-1:2006 arba lygiaverčių standartų reikalavimus;
     8. LSS yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.

## KARTU SU PASIŪLYMU PATEIKIAMI DOKUMENTAI

* 1. Gamintojo ir / arba jo įgalioto atstovo pavadinimas ir tikslus adresas (nurodama Pasiūlymo formoje).
  2. Jei Pirkime nereikalaujama pateikti dokumentų įrodančių Prekių atitiktį keliamiems reikalavimams, Pirkėjas turi teisę bet kada Pirkimo vykdymo metu reikalauti pateikti Prekių atitiktį įrodančius dokumentus.
  3. Tiekėjo deklaracijos dėl atitikimo nacionalinio saugumo reikalavimams (Priedas V ir priedas VI). LTG tikrindama Pasiūlymo atitiktį Pirkimo sąlygų reikalavimams, įskaitant Tiekėjo deklaruojamus patvirtinimus, turi teisę reikalauti iš Tiekėjo ir kitų dokumentų ir duomenų, pagrindžiančių atitikimą Pirkimo sąlygų reikalavimams ir jo deklaracijoje nurodytiems patvirtinimams. Teikiama elektronine forma.
  4. Tiekėjas kartu su pasiūlymu kaip tinkamą priemonę, įrodančią, kaip jo siūlomos lygiavertės prekės atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo Sutarties vykdymo sąlygas, teikia Lietuvos Respublikoje įsteigtos atitikties vertinimo įstaigos tyrimų ataskaitą ar pažymą, taip pat pripažįstama kitose šalyse įsteigtų lygiaverčių atitikties vertinimo įstaigų išduotas pažymas. Jeigu Tiekėjas negali gauti nurodytų pažymų ar tyrimų ataskaitų arba negali jų gauti per nustatytą laiką dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad prekės atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo Sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo, kai Tiekėjas nėra prekių gamintojas, savideklaracija be konkrečių, techninių įrodymų. (visi įrodymai, pažymos ir kiti dokumentai turi būti pateikti su pasiūlymu).
  5. **Dokumentai reikalaujami pristatyti Sutarties vykdymo metu su prekėmis, perduodant atliktas paslaugas ar darbus:**
  6. Siūlomos įrangos vartotojo vadovas (anglų ir lietuvių kalba).
  7. Gaminio pasas / formuliaras su LSS techniniu apibūdinimu, su tiksliu pavadinimu ir serijiniais numeriais, nurodytais ant LSS sudėtinių objektų (anglų ir lietuvių kalba, jei teikiamas dokumentas yra parengtas kita kalba, turi būti pateikiamas vertimas į lietuvių kalbą).
  8. Instrukcijos, veikimo aprašymai, brėžiniai, diagramos, apibūdinimai ir kiti paaiškinimai, būtini LSS (įskaitant duomenų kaupiklio dešifravimo įrenginį) naudojant, prižiūrint, taisant ir tikrinant, ar tinkamai veikia (anglų kalba ir lietuvių kalba).
  9. LSS montavimo instrukcijos (anglų kalba ir lietuvių kalba).
  10. Personalo apmokymo programa.
  11. Bandymų programa ir metodika.
  12. LSS įrangos, kuriai privaloma metrologinė patikra, galiojantys pirminės patikros liudijimai.
  13. LSS elektromagnetinio suderinamumo sertifikatas.
  14. Dokumentas, patvirtinantis, kad LSS išbandyta ir tinkama naudoti elektrifikuotame geležinkelyje (TNN 24 priedas, 11 p.).
  15. Apmokytam personalui išduoti atitikties sertifikatai.
  16. Programinė įranga skaitmeninėje laikmenoje.
  17. Prekių / paslaugų priėmimo-perdavimo aktai.

**PRIEVOLIŲ VYKDYMAS**

## PREKIŲ PRISTATYMO / PASLAUGŲ TEIKIMO TVARKA

* 1. LSS instaliavimo SSGR projektavimą atlieka tiekėjas per 15 kalendorinių dienų nuo sutarties įsigaliojimo, suderinus reikalingus techninius parametrus ir sprendimus su Užsakovu, kuris pateiks visą turimą SSGR techninę dokumentaciją ir suteiks neribotą prieigą prie SSGR, tam kad būtų galima tinkamai įsivertinti būsimų darbų apimtis.
  2. LSS ir jos priežiūros įranga ne vėliau kaip per 30 kalendorinių dienų nuo sutarties įsigaliojimo turi būti pristatyta adresu Vilkpėdės g. 2B, Vilnius (prieš pristatymą pasitikslinti) sumontavimui SSGR.
  3. LSS montavimą, mokymus bei statinius ir dinaminius bandymus SSGR atlieka Tiekėjas pagal Tiekėjo ir Užsakovo tarpusavyje suderintą paslaugų atlikimo grafiką, bet ne vėliau kaip per 45 kalendorines dienas nuo sutarties įsigaliojimo.
  4. LSS montavimą SSGR atlieka Tiekėjas Užsakovo techninėje bazėje (Vilkpėdės g. 2B, Vilnius).
  5. Tiekėjas ne vėliau kaip per 15 kalendorinių dienų po sutarties įsigaliojimo turi pateikti Užsakovo techninio ir eksploatacinio personalo apmokymų programą.
  6. Tiekėjas, pagal Tiekėjo ir Užsakovo tarpusavyje suderintą grafiką, bet ne vėliau kaip per 15 kalendorinių dienų nuo LSS sumontavimo SSGR, turi apmokyti Užsakovo personalą (SSGR mašinistai ir aptarnaujantis personalas) savarankiškai eksploatuoti, aptarnauti bei remontuoti LSS, apmokytam personalui išduoti atitikties sertifikatus.
  7. Tiekėjas neturi teisės Sutarties vykdymo metu tiekti prekių, teikti paslaugų, kurios neatitinka Pirkimo dokumentų reikalavimų ir (ar) kurių tiekimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR viešųjų pirkimų įstatyme / LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.
  8. Tiekėjas ne vėliau kaip per 1 (vieną) darbo dieną nuo užsakymo gavimo, prieš vykdant užsakymą, privalo raštu (el.paštu) informuoti Pirkėją apie užsakytų prekių kilmės šalį ir prekių gamintoją (jo pavadinimas, j.a. kodas, registracijos šalis). Šios informacijos pateikimas įskaičiuotas į užsakymo vykdymo terminą.
  9. Tiekėjas ne vėliau kaip per 15 kalendorinių dienų nuo sutarties įsigaliojimo turi pristatyti iš anksto su Užsakovu suderintą bandymų programą ir metodiką.
  10. Po LSS sumontavimo kiekviename iš SSGR ne vėliau kaip per 15 kalendorinių dienų turi būti atlikti LSS statiniai ir dinaminiai bandymai Lietuvos geležinkelių infrastruktūroje.
  11. Bandomieji važiavimai turi būti atliekami pagal Tiekėjo parengtą ir iš anksto su Užsakovu suderintą bandomųjų važiavimų programą.

## TRŪKUMŲ ŠALINIMO TVARKA IR TERMINAI

* 1. Prekių trūkumai turi būti pašalinti ne vėliau kaip per *10 (dešimt )* kalendorinių dienų nuo Pirkėjo pranešimo el. paštu išsiuntimo dienos.
  2. Garantinis LSS aptarnavimo laikotarpis ne trumpesnis nei 24 mėnesiai su galiojančia komplekso metrologine patikra. Garantinis terminas skaičiuojamas nuo konkrečios LLS sumontavimo etapo pabaigos pasirašius paslaugų priėmimo-perdavimo aktą;
  3. Jei Prekių pristatymo ar Prekių trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Prekių pristatymo ar Prekių trūkumų šalinimo terminą.
  4. Bandomųjų važiavimų metu visus LSS techninius ir sisteminius trūkumus šalina Tiekėjas.
  5. Jei Paslaugų ar jų etapo (jei taikoma) suteikimo, ar Paslaugų ar jų etapo (jei taikoma) trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Paslaugų ar jų etapo (jei taikoma) suteikimo ar Paslaugų ar jų etapo trūkumų šalinimo terminą.

1. **PRIEDAI**

Priedas Nr. 1 – Aplinkos apsaugos (žalieji) kriterijai

Priedas Nr. 1 – Aplinkos apsaugos (žalieji) kriterijai

**APLINKOS APSAUGOS (ŽALIEJI) KRITERIJAI**

|  |  |  |
| --- | --- | --- |
| **Eil. Nr.** | **Reikalavimas** | **Įrodantys dokumentai** |
| 1. | *Kai perkamas objektas nėra įtrauktas į produktų, kuriems nustatyti minimalūs aplinkos apsaugos kriterijai, sąrašą (Aprašo 4.4.4.), aplinkosauginiai kriterijai gali būti nustatomi savarankiškai pagal vieną iš aplinkosauginių principų:*  *\* prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių.* | |
| Sutarties vykdymo metu nebus naudojamos popierinės formos, visi dokumentai bus teikiami elektroninėmis formomis, bendravimas tarp Užsakovo ir Paslaugos teikėjo bus vykdomas elektroninėmis priemonėmis (telefonu, elektroniniu paštu, ar kt.); | Neteikiami |